ระเบียบกรมการขนส่งทางบกระเบียบกรมการขนส่งทางบกว่าด้วยการกำหนดสีและลักษณะของรถตามกฎหมายว่าด้วยรถยนต์พ.ศ. ๒๕๔๙ ตามที่กรมการขนส่งทางบกได้มีหนังสือที่ คค ๐๓๑๐/ว ๒๕ ลงวันที่ ๘ กรกฎาคม ๒๕๓๑ เรื่องการกำหนดสีและลักษณะของรถในการดำเนินการตรวจสภาพรถ ตามกฎหมายว่าด้วยรถยนต์ไว้แล้วนั้นโดยที่ปัจจุบันการกำหนดสีและลักษณะของรถเป็นการกำหนดตามแบบตัวอย่างที่กำหนดไว้โดยเฉพาะการกำหนดลักษณะของรถมิได้จำแนกรายละเอียดไว้อย่างชัดเจนก่อให้เกิดปัญหาลักษณะของรถไม่ตรงกันกับข้อเท็จจริงและลักษณะการใช้งานของประชาชนดังนั้น เพื่อให้การกำหนดสีและลักษณะของรถ ตามกฎหมายว่าด้วยรถยนต์เป็นไปตามสภาพของการใช้รถและการตรวจสภาพรถที่จะขอจดทะเบียนเกิดความเรียบร้อยเหมาะสม และเป็นไปในแนวทางเดียวกัน สมควรปรับปรุงการกำหนดสีและลักษณะของรถเสียใหม่ให้มีความเหมาะสมยิ่งขึ้น กรมการขนส่งทางบกจึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกรมการขนส่งทางบกว่าด้วยการกำหนดสีและลักษณะของรถตามกฎหมายว่าด้วยรถยนต์ พ.ศ. ๒๕๔๙ข้อ๒ ให้ยกเลิกหนังสือกรมการขนส่งทางบกที่ คค ๐๓๑๐/ว ๒๕ ลงวันที่ ๘ กรกฎาคม พ.ศ. ๒๕๓๑ เรื่องการกำหนดสีและลักษณะของรถในการดำเนินการตรวจสภาพรถ ตามกฎหมายว่าด้วยรถยนต์ข้อ๓[๑] ระเบียบนี้ ให้ใช้บังคับตั้งแต่วันที่ ๑สิงหาคม พ.ศ. ๒๕๔๙ เป็นต้นไปข้อ๔ บรรดาระเบียบ ประกาศ ข้อบังคับหรือคำสั่งอื่นใดในส่วนที่มีไว้แล้วในระเบียบนี้หรือขัดแย้งกับระเบียบนี้ให้ใช้ระเบียบนี้แทนข้อ๕[๒] การกำหนดสีรถ ให้เจ้าหน้าที่ตรวจสภาพรถกำหนดสีตามหลักเกณฑ์ดังต่อไปนี้(๑)กรณีตัวรถมีสีเดียว ให้กำหนดสีที่เป็นสีหลักโดยไม่ต้องคำนึงถึงความเข้มของสีที่แตกต่างกันตามตัวอย่างสีรถที่กำหนดในภาคผนวก กแนบท้ายระเบียบนี้(๒)กรณีตัวรถมีหลายสี โดยแต่ละสีแตกต่างกันเห็นได้ชัดเจนบริเวณตัวถังส่วนที่สำคัญของรถเช่น ฝากระโปรงหน้า - ท้าย หลังคา หรือประตู เป็นต้นให้กำหนดสีที่เป็นสีหลักเป็นสีของรถ ไม่เกิน ๓ สี แล้วแต่กรณี เช่น ตัวรถมี ๒สีกำหนดเป็นสี ขาว แดง หรือตัวรถมี ๓ สี กำหนดเป็นสีดำ ขาว เหลืองและหากตัวรถมีมากกว่า ๓ สี และสามารถกำหนดสีหลักของตัวรถได้ให้กำหนดสีหลัก ๒ สีตามด้วยสีลำดับท้ายสุด หลายสี เช่น ขาว แดง หลายสีเว้นแต่กรณีไม่สามารถกำหนดสีใดเป็นสีหลักได้ให้กำหนดว่า หลายสี เพียงอย่างเดียวกรณีสีคาดหรือแถบคาดที่ใช้ตกแต่งรถโดยไม่ทำให้สีหลักของรถเปลี่ยนแปลงไป ไม่ต้องกำหนดเป็นสีรถ แต่หากการตกแต่งรถทำให้สีหลักของรถเปลี่ยนแปลงไปให้กำหนดเป็นสีของรถตามหลักเกณฑ์ที่กำหนดไว้ในวรรคหนึ่งข้อ๕/๑[๓]การแก้ไขเปลี่ยนแปลงสีของรถไม่ว่าจะดำเนินการด้วยวิธีใด ๆ เช่นการติดสติกเกอร์ ฟิล์ม หรือคาร์บอนเคฟล่า เป็นต้นให้เจ้าหน้าที่ตรวจสภาพรถพิจารณากำหนดสีรถให้เป็นไปตามหลักเกณฑ์ตามข้อ ๕เว้นแต่กรณีการติดสติกเกอร์ ฟิล์ม หรือวัสดุอื่นใดเพื่อการโฆษณาหรือตกแต่งรถเป็นรูปภาพ ข้อความ ตัวอักษร และลวดลายต่าง ๆเพิ่มเติมบนสีรถในภายหลัง ไม่ต้องกำหนดเป็นสีรถข้อ๖ การกำหนดลักษณะรถให้เจ้าหน้าที่ตรวจสภาพรถกำหนดลักษณะตามรูปพรรณของรถแต่ละประเภทตามตัวอย่างที่กำหนดในภาคผนวก ข แนบท้ายระเบียบนี้ข้อ๗สำหรับรถที่จดทะเบียนไว้ก่อนวันที่ระเบียบนี้ใช้บังคับหากมีการกำหนดสีหรือลักษณะของรถแตกต่างไปจากที่กำหนดไว้ในระเบียบนี้เมื่อเจ้าของรถมาดำเนินการทางทะเบียน ในกรณีที่ต้องตรวจสอบหรือตรวจสภาพรถให้เจ้าหน้าที่ตรวจสภาพรถบันทึกสีหรือลักษณะของรถ ให้เป็นไปตามระเบียบนี้และให้นายทะเบียนแก้ไขรายการในใบคู่มือจดทะเบียนรถและรายการจดทะเบียนโดยไม่ต้องจัดเก็บค่าธรรมเนียมคำขอและค่าธรรมเนียมแก้ไขรายการแต่ประการใดข้อ๘ ให้รองอธิบดี (ฝ่ายปฏิบัติการ)กรมการขนส่งทางบก รักษาการตามระเบียบนี้ประกาศ ณ วันที่ ๔กรกฎาคม พ.ศ. ๒๕๔๙ปิยะพันธ์ จัมปาสุตอธิบดีกรมการขนส่งทางบก[เอกสารแนบท้าย]๑.ภาคผนวก ก๒.ภาคผนวก ข(ดูข้อมูลจากภาพกฎหมาย)ระเบียบกรมการขนส่งทางบกว่าด้วยการกำหนดสีและลักษณะของรถตามกฎหมายว่าด้วยรถยนต์(ฉบับที่ ๒) พ.ศ. ๒๕๖๐[๔]ข้อ๒ระเบียบนี้ให้ใช้บังคับตั้งแต่วันที่ ๑ พฤศจิกายน พ.ศ. ๒๕๖๐ เป็นต้นไปวัชศักดิ์/ผู้จัดทำ๖ ธันวาคม ๒๕๔๙ปวันวิทย์/เพิ่มเติม๑๘ ธันวาคม ๒๕๖๐[๑] ราชกิจจานุเบกษา เล่ม ๑๒๓/ตอนที่ ๑๒๒ ง/หน้า ๒๓/๒๓ พฤศจิกายน ๒๕๔๙[๒] ข้อ ๕แก้ไขเพิ่มเติมโดยระเบียบกรมการขนส่งทางบกว่าด้วยการกำหนดสีและลักษณะของรถตามกฎหมายว่าด้วยรถยนต์(ฉบับที่ ๒) พ.ศ. ๒๕๖๐[๓] ข้อ ๕/๑ เพิ่มโดยระเบียบกรมการขนส่งทางบกว่าด้วยการกำหนดสีและลักษณะของรถตามกฎหมายว่าด้วยรถยนต์(ฉบับที่ ๒) พ.ศ. ๒๕๖๐[๔] ราชกิจจานุเบกษา เล่ม ๑๓๔/ตอนพิเศษ ๒๘๙ ง/หน้า๓/๒๔ พฤศจิกายน ๒๕๖๐